รัฐบาลไทย-ข่าวทำเนียบรัฐบาล-กรมทางหลวง สรุปสถานการณ์น้ำท่วมประจำวันที่ 18 ต.ค. 64 สัญจรไม่ได้ 8 จังหวัด 18 แห่ง พร้อมช่วยเหลือผู้ประสบภัยต่อเนื่อง
วันจันทร์ที่ 18 ตุลาคม 2564
กรมทางหลวง สรุปสถานการณ์น้ําท่วมประจําวันที่ 18 ต.ค. 64 สัญจรไม่ได้ 8 จังหวัด 18 แห่ง พร้อมช่วยเหลือผู้ประสบภัยต่อเนื่อง
กรมทางหลวง พบทางหลวงถูกน้ําท่วม/ดินสไลด์ในพื้นที่ 17 จังหวัด จํานวน 60 สายทาง 100 แห่ง ทางหลวงที่การจราจรผ่านได้ 82 แห่ง  การจราจรผ่านไม่ได้ 18 แห่ง
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า นายศักดิ์สยาม ชิดชอบ รัฐมนตรีว่าการกระทรวงคมนาคม กําชับหน่วยงานที่เกี่ยวข้องรับมือสถานการณ์อุทกภัย โดยให้ดําเนินการตามแผนบรรเทาสาธารณภัยอย่างเคร่งครัด พร้อมวางแนวทางป้องกัน ฟื้นฟู เยียวยาหลังสถานการณ์คลี่คลายในทุกมิติ พร้อมทั้งเฝ้าระวังตลอด 24 ชั่วโมง เพื่อช่วยเหลือประชาชนที่ได้รับผลกระทบอย่างทันท่วงที และประชาสัมพันธ์การดําเนินการให้ประชาชนให้รับทราบมีรายละเอียด สถานการณ์ประจําวันที่ 18 ตุลาคม 2564 เวลา 12.30 น. จังหวัดการจราจรที่ผ่านไม่ได้ 8 จังหวัด จํานวน 13 สายทาง 18 แห่ง รายละเอียดดังนี้
1. จังหวัดขอนแก่น จํานวน 3 แห่ง 2 สายทาง ได้แก่
- ทล.2 ท่าพระ - ขอนแก่น พื้นที่ อําเภอเมือง ช่วง กม. ที่ 329+913
- ทล.2065 พล - ลําชี พื้นที่ อําเภอแวงน้อย ช่วง กม. ที่ 33+625 น้ํากัดเซาะคันทางสไลด์ และ กม. ที่ 33+785 น้ํากัดเซาะคันทางสไลด์
2. จังหวัดมหาสารคาม จํานวน 1 แห่ง ได้แก่ ทล.213 มหาสารคาม - หนองขอน พื้นที่อําเภอกันทรวิชัย ช่วง กม. ที่ 5
3. จังหวัดชัยภูมิ จํานวน 1 แห่ง ได้แก่ ทล.2484 ทางเลี่ยงเมืองภูเขียว พื้นที่ อําเภอภูเขียว
ช่วง กม. ที่ 7
4. จังหวัดนนทบุรี จํานวน 3 แห่ง 2 สายทาง ได้แก่
- ทล.302 สะพานพระนั่งเกล้า - ต่างระดับบางใหญ่ พื้นที่ อําเภอบางบัวทอง ช่วง กม. ที่ 16 และ กม. ที่ 17
- ทล.307 แยกสวนสมเด็จ - สะพานนนทบุรี พื้นที่ อําเภอปากเกร็ด ช่วง กม. ที่ 0
5. จังหวัดอ่างทอง จํานวน 2 แห่ง 1 สายทาง ได้แก่
- ทล.32 นครหลวง - อ่างทอง พื้นที่ อําเภอบางปะหัน ช่วง กม. ที่ 32 และ กม. ที่ 33
6. จังหวัดพระนครศรีอยุธยา จํานวน 3 แห่ง 2 สายทาง ได้แก่
- ทล.347 บางกระสั้น - บางปะหัน พื้นที่ อําเภอพระนครศรีอยุธยาช่วง กม. ที่ 40
- ทล.3263 อยุธยา – ไผ่กองดิน พื้นที่ อําเภอบางบาล ช่วง กม. ที่ 10และ กม.ที่ 11
7. จังหวัดสุพรรณบุรี จํานวน 2 แห่ง 2 สายทาง ได้แก่
- ทล.33 สุพรรณบุรี - นาคู พื้นที่ อําเภอเมือง ช่วง กม. ที่ 9
- ทล.340 สาลี - สุพรรณบุรี พื้นที่ อําเภอบางปลาม้า ช่วง กม. ที่ 59
8. จังหวัดกาญจนบุรี จํานวน 3 แห่ง 2 สายทาง ได้แก่
- ทล.3306 หนองปรือ - สระกระโจม พื้นที่ อําเภอเลาขวัญ ช่วง กม. ที่ 36 และ กม. ที่ 37
- ทล.3480 ปลักประดู่ - ถ้ําธารรอด พื้นที่ อําเภอหนองปรือ ช่วง กม. ที่ 18
โดยแขวงทางหลวงในพื้นที่เร่งให้ความช่วยเหลือดูแลประชาชนที่ได้รับผลกระทบจากสถานการณ์น้ําท่วม น้ําป่าไหลหลาก ดินสไลด์ พร้อมเร่งระบายน้ําและบํารุงรักษาเส้นทาง โดยบูรณาการร่วมกับหน่วยงานที่เกี่ยวข้อง เพื่อบรรเทาความเดือนร้อนของประชาชนและให้ประชาชนได้รับความสะดวกปลอดภัยจากการสัญจรโดยเร็วที่สุดอย่างต่อเนื่อง 24 ชั่วโมง
ทั้งนี้ กรมทางหลวง (ทล.) ได้สั่งการให้ สํานักงานทางหลวง แขวงทางหลวง หมวดทางหลวงทั่วประเทศ เฝ้าระวัง และติดตามสถานการณ์อย่างใกล้ชิด หากมีพื้นที่ใดประสบปัญหา เจ้าหน้าที่จะเข้าพื้นที่เพื่อช่วยเหลือประชาชนที่ได้รับความเดือดร้อนทันที ตามนโยบายนายศักดิ์สยาม ชิดชอบ รมว.คมนาคม นอกจากนี้ ทล. ได้ติดตั้งป้ายเตือนและอุปกรณ์ความปลอดภัย อุปกรณ์นําทาง ในบริเวณทางหลวงที่ถูกน้ําท่วม พร้อมเฝ้าระวังสถานการณ์จนกว่าจะคลี่คลาย โดยขอให้ประชาชนผู้ใช้เส้นทางเดินทางด้วยความระมัดระวังเพื่อความปลอดภัย พร้อมขอให้ปฏิบัติตามป้ายเตือน ป้ายแนะนําและคําแนะนําของเจ้าหน้าที่อย่างเคร่งครัด และหากประชาชนต้องการสอบถามสภาพเส้นทาง สภาพการจราจร หรือต้องการความช่วยเหลือสามารถติดต่อได้ที่สํานักงานทางหลวง แขวงทางหลวง หมวดทางหลวงในพื้นที่ และสายด่วนกรมทางหลวง โทร.1586 (โทรฟรีทุกเครือข่ายตลอด 24 ชั่วโมง) และสามารถติดตามการรายงานสถานการณ์สภาพเส้นทางได้ที่ทวิตเตอร์กรมทางหลวง @prdoh1